Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: 5. melléklet a 2011. évi CLVI. törvényhez
Paragraph Index: 2569

1. A Tao tv. 3. számú melléklete A/9. pontja helyébe a következõ rendelkezés lép: (Nem a vállalkozási tevékenység érdekében felmerülõ egyes költségek, ráfordítások) „9. az a költség, ráfordítás, amely ellenõrzött külföldi társaság részére juttatott ellenérték következtében merült fel, kivéve, ha az adózó bizonyítja, hogy a költség, a ráfordítás vállalkozási tevékenységét szolgálja, figyelemmel a 13. pontban foglaltakra is. Az adózó a bizonyítási kötelezettsége körében szerzõdésenként külön nyilvántartás (azonos tárgyú szerzõdések esetében összevont nyilvántartás) készítésére kötelezett, amely tartalmazza az ügyletben részt vevõ vállalkozások nevét, székhelyét, adószámát (vagy annak megfelelõ azonosítót, ezek hiányában cégjegyzékszámát vagy nyilvántartási számát), a cégjegyzéket (nyilvántartását) vezetõ bíróság (hatóság) megnevezését és székhelyét, a szerzõdés tárgyát (tárgyait), megkötésének és módosításának idõpontját, a szerzõdés idõbeli hatályát, a teljesítés módját, feltételeit, a nyilvántartás elkészítésének idõpontját, a költség, ráfordítás elszámolását megalapozó okokat;”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes